O Pazo de Meirás, en cuxo xardín entregáronse as Medallas Emilia Pardo Bazán en 2011
As **Medallas Emilia Pardo Bazán** constitúen unha iniciativa que a Xunta de Galicia creou en 2019 para recoñecer publicamente ás persoas e institucións que traballan en favor da igualdade efectiva, e o obxectivo das mesmas á visibilizar os talentos, e potenciar a visibilización social daqueles que están comprometidos coa igualdade entre mulleres e homes.

Premiados
---------

### Primeira edición

Na primeira edición, no propio ano 2019, o Goberno galego acordou galardoar coa Medalla Emilia Pardo Bazán á **Asociación de Diagnosticados de Cancro de Mama** (ADICAM), que desde Cangas e con 1400 socias, é un referente galego no apoio aos doentes deste cancro; as **Cooperativas Lácteas Unidas**, que no 2013 puxeron en marcha o programa Mulleres de Seu, para impulsar a participación das cooperativistas nos órganos de decisión; e **Ángeles Carmona**, presidenta do Observatorio contra a Violencia Doméstica e de Xénero.

### Segunda edición

En 2020, na segunda edición destas distincións, recibiron as Medallas, na sede xudicial do edificio de Tabacos da Coruña a **Federación de Mulleres Rurais de Ourense** (Femuro), a **Asociación Rede Mulleres Veciñais Contra os Malos Tratos de Vigo** e a xaponesa **Megumi Shiozawa**, a título póstumo. O acto, presidido polo presidente da Xunta, Alberto Núñez Feijoo e acompañado, entre outras autoridades, pola alcaldesa da Coruña, Inés Rey e o presidente do Tribunal Superior de Xustiza de Galicia José María Gómez, foi un "grito de igualdade". Os asistentes, amparándose na figura de Emilia Pardo Bazán, destacaron o importante papel que desempeñou esta intelectual na loita contra as desigualdades da muller.

### Terceira edición

Na terceira edición, de 2021, o Pazo de Meirás acolleu por primeira vez a entrega das medallas Emilia Pardo Bazán, coincidindo co día do aniversario da escritora no ano do centenario da súa morte. O acto celebrouse nos xardíns do Pazo, pois o Goberno galego xa acordara o pasado mes de febreiro atender a petición de celebrar o 8 de marzo o acto de entrega das Medallas Pardo Bazán 2020. As personalidades recoñecidas foron a fundadora e presidenta desde 2001 até o seu falecemento en 2009, da Asociación Alar de Galicia, **María Jesús Díaz Sánchez**; a produtora, escritora e directora de cine **Zaza Ceballos** e a **Asociación Mirabal**. O acto foi presidido polo presidente da Xunta, Alberto Núñez Feijóo, e tamén asistiron representantes públicos, como o delegado do Goberno en Galicia, José Miñones, e a Consellería de Emprego e Igualdade, María Jesús Lorenzana.

Notas
-----

1. ↑  "ADICAM, CLUN e Ángeles Carmona, Medallas Emilia Pardo Bazán". CRTVG. 1 de agosto de 2019. Consultado o 5 de novembro de 2021.
2. 1 2  "El Pazo de Meirás acogerá por primera vez la entrega de las medallas Emilia Pardo Bazán" (vivagaliciatv). 16 de setembro de 2021. Consultado o 5 de novembro de 2021.
3. ↑  "La Xunta entrega las medallas Pardo Bazán en un acto en el que premiados instan a luchar contra la violencia machista". Europa Press Galicia. 16 de setembro de 2021. Consultado o 5 de novembro de 2021.
4. ↑  Pan, José Manuel (16 de setembro de 2021). "El pazo de Meirás acoge la entrega de las medallas Pardo Bazán que organiza la Xunta". *La Voz de Galicia*. Consultado o 5 de novembro de 2021.